511. slavna brdska brigada
511. slavna brdska brigada je formirana 1. septembra 1992. godine kao 111. bosanskokrupska pješadijska brigada u mjestu Pištaline kod Bosanske Krupe s ciljem odbrane slobodnih teritorija od agresora. Brigada je djelovala u sastavu Petog korpusa Armije RBiH. Brigada tokom svog postojanja ni u jednom trenutku nije imala problema sa brojnom popunjenošću ali je glavni problem ove brigade kao i uostalom i čitave Armije Republike Bosne i Hercegovine predstavljao problem nedostatak oružja i vojne opreme. Pa i uprkos tome njen doprinos tokom rata u Bosni i Hercegovini je bio izuzetno značajan i velik.